**KGJK, nr. 148/2016**

 **18 nëntor 2016**

**KËSHILLI GJYQËSOR I KOSOVËS,**(KGJK) në bazë të nenit 108 pika 3 të Kushtetutës së Republikës së Kosovës, nenit të Ligjit nr. 03/L-223 për Këshillin Gjyqësor të Kosovës dhe nenit 30 të Rregullores mbi organizmin dhe veprimtarin e Këshillit Gjyqësor të Kosovës, në përputhje nenin 4 pika 3.4 të Ligjit Nr. 05/L-103 për ndryshimin dhe plotësimin e ligjeve që lidhen me mandatin e Misionit të Bashkimit Evropian për Sundim të Ligjit në Republikën e Kosovës, në mbledhjen e mbajtur me 28 tetor 2016, nxjerr këtë:

**V E N D I M**

1. Aprovohet kërkesa e z. Fejzullah Hasani, kryetar, Gjykata Supreme e Kosovës, që çështja penale P.nr.176/2016 të kalohet për shqyrtim nga kompetenca e gjyqtarëve vendor në kompetencë të gjyqtarëve të EULEX- it;
2. Vendimi hyn në fuqi ditën e nënshkrimit.

A r s y e t i m

Këshilli Gjyqësor i Kosovës me datë 09 nëntor 2016 ka pranuar kërkesë nga kryetari i Gjykatës Supreme të Kosovës që çështja penale P.nr.176/2016 të kalohet për shqyrtim nga kompetenca e gjyqtarëve vendor në kompetencë të gjyqtarëve të EULEX- it.

Kryetari Hasani, kërkesën për delegim të kësaj lënde tek gjyqtarët e EULEX-it e mbështet në nenin 4 pika 3.4 të Ligjit Nr. 05/L-103 për ndryshimin dhe plotësimin e ligjeve që lidhen me mandatin e Misionit të Bashkimit Evropian për Sundim të Ligjit në Republikën e Kosovës në të cilin thuhet, e citoj:’’ *Në rrethana të jashtëzakonshme, me kërkesën e arsyetuar të kryetarit të Gjykatës Supreme, Këshilli Gjyqësor mund të vendos që kolegji të përbëhet nga shumica e Gjyqtarëve të EULEX-it’.*

Këshilli Gjyqësor i Kosovës pasi shqyrtoj dhe analizoj me kujdes kërkesën e z. Hasani, e aprovoj si të bazuar kërkesën e tij duke u mbështetur në arsyetimin e ud. Kryetarit të Gjykatës Themelore Mitrovicë drejtuar kryetarit të Gjykatës Supreme, se lënda P.nr.176/2016 është trajtuar në procedurë paraprake nga gjyqtarët e EULEX-it, ndjeshmërisë dhe kompleksitetit të lëndës në të cilën të pandehurit akuzohen për veprat penale shmangieje nga tatimi, shpëlarje të parave dhe krim të organizuar, si dhe për shkak të rrethanave te jashtëzakonshme të kësaj gjykate si kushtet e vështira të punës për shkak të mungesës së hapësirave për gjykim dhe numrit të pa mjaftueshëm të gjyqtarëve etj.

 Gjithashtu, Këshilli vlerësoj se një veprim i tillë do të mundësoj kontinuitetin dhe efikasitetin e punës në gjykatë dhe për këtë arsye vendosi që këto çështje të mbesin në kompetencë për gjykim nga gjyqtarët shumicë të EULEX-it.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

 Nehat Idrizi

 Kryesues,

 Këshilli Gjyqësor i Kosovës

*Kopje e vendimit i dërgohet:*

* *Fejzullah Hasani, Kryetar Gjykata Supreme*
* *Ali, Kutllovci, Ud. Kryetar, Gjykata Themelore Mitrovicë*
* *Kryetarit të Gjyqtarëve të EULEX -it*
* *Drejtorit të Sekretariatit të KGJK*
* *Arkivës së KGJK*